kardosdrur/scandi-wiki huggingface dataset:
Kyuubi

Kurama eller den  er en dæmon forseglet i Naruto Uzumaki's krop, i manga- og anime-serien Naruto.

Da den Ni-halede ræv, Kurama/Kyuubi, på mystisk vis dukkede op og angreb den lille ninjalandsby Konohagakure, var alt kaos i den lille by. Eliteninjaer fik til opgave at holde ræven i skak indtil byens overhovede Den Fjerde Hokage (Minato Namikaze) ville komme dem til hjælp. Da han endelig ankom, havde mange ninjaer måttet lade livet. Den nihaledes styrke var enorm selv for den fjerde hokage, så han var nødt til at bruge en jutsu (ninjakunst) som ville koste ham hans eget liv. Han forseglede dæmonen i hans egen nyfødte søn (Naruto Uzumaki).
Da Kyuubi blev forseglet lavede Den Tredje Hokage (Hiruzen Sarutobi) der gjaldt for alle i byen. Et forbud mod at fortælle, at Naruto Uzumaki var den dreng, dæmonen blev forseglet i. Dem der så meget som hviskede om det, blev straffet hårdt.
Da Naruto voksede op opfattede alle ham som dæmonen og hadede ham. Naruto vidste selvfølgelig ikke hvorfor alle hadede ham, og hvorfor han ikke havde nogen forældre.

Figurer fra Naruto
Medicinmand

Medicinmand stammer fra det engelske udtryk (Medicine man), som bliver brugt til at beskrive spirituelle personer af indfødt amerikansk afstamning og bliver af forskere betragtet som en analog til shamaner.

Medicinmænd anses for at have overnaturlige evner hvormed de kan forebygge og helbrede sygdomme, spå om fremtiden, kan skabe kontakt til ånderne med mere.

Eksterne henvisninger 

Mysticisme
FC Bayern München

FC Bayern München er en tysk fodboldklub, der spiller i Bundesligaen. Klubben har base i München, hovedstaden i delstaten Bayern. 

Klubben har vundet Bundesligaen 30 gange (siden 2013 9 gange i træk) og den tyske pokalturnering 20 gange og er den mest succesfulde tyske klub. Internationalt har klubben vundet UEFA Champions League seks gange, Intercontinental Cup to gange, Verdensmesterskabet for klubhold to gange, UEFA Cup en gang, og Europa cup for pokalvindere 1 gang (1967).

Bayern München har også afdelinger for skak, håndbold, basketball, gymnastik, bowling og bordtennis.

Historie 
Klubben blev grundlagt i 1900 og vandt sit første mesterskab i 1932 og har gentaget præstationen 29 gange. I 1974 vandt klubben Europacuppen for Mesterhold (nuværende Champions League), hvilket Bayern har gjort 6 gange i alt. Klubben huskes dog bedst i denne sammenhæng for det berømte kollaps i 1999, hvor man i finalen mod Manchester United smed en 1-0-føring væk ved at lade United score to gange i overtiden.

Klubbens helt store bedrift var "The Treble" I 12/13 - tysk mester, DFB pokal og Champions League vinder.

Det tyske mandskab fra München bliver også kaldt "de tyske rekordmestre", da de har vundet alt flere gange end de andre tyske hold.

I de seneste år har Bayern været det suverænt stærkeste hold i Tyskland, kun 2004 kan betegnes som en dårlig sæson, da man tabte mesterskabet til Werder Bremen med en andenplads og blev slået ud af pokalturneringen af Alemannia Aachen i 2008. I 2013 vandt de det tyske mesterskab i den 26. spillerunde, hvilket er rekord i Bundesligaen. Desuden vandt de Champions League og den tyske pokalfinale. Disse tre gav klubben sin første Treble.

Titler 
Tysk mester
 Vinder (30)1932, 1969, 1972, 1973, 1974, 1980, 1981, 1985, 1986, 1987, 1989, 1990, 1994, 1997, 1999, 2000, 2001, 2003, 2005, 2006, 2008, 2010, 2013, 2014, 2015, 2016, 2017, 2018, 2019, 2020, 2021
 Vice-mestre (11): 1966, 1970, 1971, 1988, 1991, 1993, 1996, 1998, 2004, 2009, 2012

Tysk pokalvinder
 Vinder (20): 1957, 1966, 1967, 1969, 1971, 1982, 1984, 1986, 1998, 2000, 2003, 2005, 2006, 2008, 2010, 2013, 2014, 2016, 2019, 2020
 Sølv (4): 1985, 1999, 2012, 2018

Tysk ligapokalvinder (har fundet sted 12 gange)
 Vinder (6): 1997, 1998, 1999, 2000, 2004, 2007
 Sølv (1): 2006

UEFA Champions League
 Vinder (6): 1974, 1975, 1976, 2001, 2013, 2020
 Sølv (5): 1982, 1987, 1999, 2010, 2012 

UEFA Cup
 Vinder (1): 1996

UEFA Pokalvindernes Turnering
 Vinder (1): 1967

UEFA Intercontinental Cup
 Vinder (2): 1976, 2001

Nuværende spillertrup

Udlånt

Kendte spillere

Tyske

Udenlandske

Danske spillere 
  Kjeld Seneca
  Viggo Jensen
  Johnny Hansen (1970-1976)
  Lars Lunde
  Søren Lerby
  Brian Laudrup (1990-1992)
  Allan Nielsen
  Pierre-Emile Højbjerg (2012-2016 )

Resultater i seneste sæsoner

Referencer

Eksterne henvisninger 
 Bayern Münchens officielle hjemmeside 

 
Etableret i 1900
Fanejede fodboldklubber
G-14 klubber
Motherland (melodi)

Motherland er nationalmelodien i Mauritius.

Engelsk lyrik 
Glory to thee,
Motherland, oh motherland of mine,
Sweet is thy beauty,
Sweet is thy fragrance,
around thee we gather,
as one people,
as one nation,
In peace, justice and liberty,
Beloved country may God bless thee,
for ever and ever.

Nationalsange
Mauritius
Shin Bet

Shin Bet tidligere Shabak (Sherut ha-Bitachon ha-Klali), Israels interne efterretningstjeneste, også kendt som GSS (General Security Service).

Israels efterretningstjenester
Shoji Nishio

Shoji Nishio (5. december 1927 – 15. marts 2005), 8. dan, var en internationalt højt anerkendt aikidomester, der underviste i Danmark fra 1983 til 2001. Han blev født i Aomori-præfekturet i det nordlige Japan, hvor han som barn trænede judo. I 1942, under 2. verdenskrig, kom han til Tokyo for at arbejde for finansministeriet, hvor han var ansat i 40 år. Umiddelbart efter krigen genoptog han sin judotræning, som senere blev suppleret med karate og boksning. Omkring 1951 startede han med dyrke aikido i Hombu-dojo, og sideløbende hermed trænede han våbentræning, bl.a. iaido.
Han erhvervede sig desuden bl.a. følgende dan-grader: 7. dan iaido, 6. dan judo og 5. dan karate.

De mange stilarter kommer alle til udtryk i hans meget personlige aikido-stil (Yoseikai), hvor samme teknik kan trænes mod mange forskellige greb og slag og også med forskellige kombinationer af våben.
Han har også skabt sin egen iaido-lignende stilart, kaldet Aikido Toho Iai (合気道刀法居合 aikidō-tōhō-iai), der viser aikidos principper udtrykt med et samuraisværd.
I 2003 modtog han æresbevisningen Budo Kyoryusho af den japanske budo-forening for sit arbejde med at udvikle og udbrede kendskabet til aikido i verden. Han døde 15. marts 2005, 77 år gammel.

Bøger 
 Aikido: Yurusu Budo - The Irimi-Issoku Principle, (Aikinews 2004),

Eksterne henvisninger 
 
 Yufukan Japan - Official Nishio Organization in Japan
 Nishikaze Aikido Society of America: Official Nishio Organisation of the U.S.
 Yufukan Ukraine - Nishio Budo Centre, Official Nishio Organization in Ukraine
 Bohemia Aikikai - Organization for Nishio in Czech Republic
 Hokuo Aikikai, Organization for Nishio in Sweden 
 Deutsche Aikido Renmei e.V., Organization for Nishio in Germany
 Nishio Aikido in France
 Yurusu Aikido Association: Official Nishio Organisation of Hungary.

Sportsfolk fra Japan
Aikidoudøvere
Yomp

Yomp er Royal Marines' slang for langdistance-marcher i kuperet terræn, med fuld udrustning. Det står for Your Own Marching Pace (dansk: dit eget marchtempo) og er ikke en typisk parademarch i takt eller i geledder. Kom til offentlighedens bevidsthed under falklandskrigen i 1982 og blev fejlagtig anvendt for alle britiske elitesoldaters 90 km march med 36 kg oppakning fra brohovedet Port San Carlos til de argentinske stillinger ved Stanley.

I årene efter falklandskrigen blev yomp også brugt af civile vandreklubber. I dag er udtrykket stadigvæk en naturlig del af militær-slang hos alle britiske enheder, der benytter udtrykket efter fri fortolkning.

Den britiske hær bruger udtrykket Tab, Tactical Advance to Battle (taktisk fremrykning til kamp), i stedet.

Kilder 

Modern Land Combat, 1987, editor Bernard Fitzsimons, Salamander Books Ltd., 

Militære udtryk
Gang
Half the World Is Watching Me

Half The World is Watching Me er den danske rockgruppe Mews andet album fra 2000. Albummet blev genudgivet i 2007, på samme måde som gruppen genudgav deres første album, A Triumph For Man.

Nummerliste 
Oprindelig udgivelse
 Am I Wry? No
 Mica
 Saliva
 King Christian
 Her Voice is Beyond Her Years
 156
 Symmetry
 Comforting Sounds

Ekstra spor på genudgivelse
 Half the World Is Watching Me (studio outtake)
 Her Voice Is Beyond Her Years (live in Copenhagen 2001)
 Mica (live in Copenhagen 2001)
 Wherever (live in Copenhagen 2001)
 156 (Cubase demo)
 Quietly (demo)
 Comforting Sounds (Do I Look Puerto Rican?) (demo)

Album fra 2000
Mew-album
A Triumph For Man

A Triumph for Man er den danske rockgruppe Mews debutalbum fra 1997.

I sin tid blev albummet udgivet i meget få eksemplarer, omkring 2000 stk., og albummet har derfor praktisk talt været umuligt at opdrive i originalt omslag. Et eksemplar af det originale album kan sagtens koste over 200 dollars. For at give folk en chance for at få fat i et rigtigt eksemplar valgte gruppen i sensommeren 2006 at genudgive albummet, inklusiv en ekstra cd med hidtil ikke udgivne optagelser fra den tid, hvor albummet første gang blev lavet.

Indhold 
 Wheels Over Me
 Beautiful Balloon
 Wherever
 Panda
 Then I Run
 Life Is Not Distant
 No Shadow Kick
 Snowflake
 She Came Home for Christmas
 Pink Monster
 I Should Have Been A Tsin-Tsi (For You)
 How Things Turn Out To Be
 Web
 Coffee Break

Indhold af Bonus CD (udgivet 2006) 
Studio Snippet # 1
Say You’re Sorry (ATFM session)
Beautiful Balloon (acoustic)
Web (demo)
Chinese Gun (demo)
Studio Snippet # 2
I Should Have Been a Tsin-Tsi (for you) (demo)
Wheels Over Me (demo)
Superfriends (demo)

Referencer 

Debutalbum fra 1997
Mew-album
Debutalbum fra Danmark
I Am Bones

I Am Bones er den århusianske musiker Johannes Gammelbys soloprojekt. Han har tidligere spillet i bandet Strumm.
I oktober 2005 udgav han debutalbummet Wrong Numbers Are Never Busy, udgivet på Morningside Records.

Diskografi 
2003: The Short Attention Span EP
2004: If You Really Love Me, Send Me More Medical Supplies
2005: Wrong Numbers Are Never Busy (Morningside Records)
2007: The Greater Good (Morningside Records)

Eksterne henvisninger 

Indierockgrupper
Rockgrupper fra Danmark
Blind Faith

Blind Faith var en britisk rock-gruppe dannet i 1968 af Eric Clapton, Ginger Baker, Steve Winwood og Rick Grech. Gruppen udgav et enkelt album, Blind Faith, i august 1969 og gik i opløsning inden årets udgang. Gruppen blev ved sin dannelse betegnet en "supergruppe" (engelsk: supergroup) fordi gruppens medlemmer var etablerede stjerner.

Blind Faith anses som pionerer inden for sammensmeltning af blues og rock'n'roll og som en vigtig inspiration for den tidlige udvikling af heavy metal.

Blind Faith blev dannet i slutningen af 1968 da Clapton (tidl. Cream) og Winwood (tidl. Traffic) begyndte at spille sammen efter opløsning af deres respektive grupper. De to havde spillet sammen tidligere som "Powerhouse". De to begyndte at skrive materiale sammen, og på Winwoods opfordring blev Baker, trommeslager i Cream, inviteret med, og de tre begyndte sammen at indspille i et studie i London. Grech, bassist i Family, forlod Family midt i en turne, og blev inviteret med i Blind Faith. 

Rygterne om den nye gruppe skabte store forventning i Storbritannien. 7. juni 1969 gav gruppen en gratis koncert i Hyde Park. Henved 100.000 mennesker overværede koncerten, som ifølge pressen skuffede publikum, der havde håbet at høre sange fra Creams og Traffics repertoire. Koncerten i Hyde Park er i 2006 blevet dokumenteret i form af DVD. Gruppen turnerede herefter i Skandinavien og siden i USA fra 11. juni til 24. august 1969. På turneen i USA medvirkede Free og Delaney & Bonnie som opvarmning.

Som i Storbritannien blev gruppen i USA mødt af skuffelse blandt publikum, og gruppen følte sig tvunget til at spille Cream og Traffic numre. Gruppen var samtidig under pres for at udnytte den store presse-omtale, og dette sammen med at Baker sagde at han så gruppen som en fortsættelse af Cream ødelagde stemningen i gruppen. Gruppen opløstes kort efter at have afsluttet sin turne i USA.

Efter opløsningen af Blind Faith gendannede Winwood Traffic, og Clapton spillede først med Plastic Ono Band og senere Delaney & Bonnie for siden at danne Derek and the Dominoes.

Gruppens eneste album, Blind Faith, toppede hitlisterne i både USA og Storbritannien. 

Gruppens navn stammer fra titlen på det billede fotografen Bob Seidemann skabte til coveret på gruppens eneste plade.

Medlemmer 
 Ginger Baker – percussion, trommer
 Eric Clapton – guitar, vokal
 Rick Grech – el-bas, violin, vokal
 Steve Winwood – orgel, el-bas, guitar, klaver, keyboard, vokal

Diskografi 
 Blind Faith (1969)
 Blind Faith (deluxe edition) (2001)

Musikgrupper fra Storbritannien
Spartan 117

John-117 eller Master Chief er en fiktiv person, der optræder i spillene Halo: Combat Evolved, Halo 2, Halo 3, Halo 4, Halo 5: Guardians og Halo Infinite udviklet af Bungie Studios og 343 Industries, hvor han er stemmelagt af Steve Downes. Derudover optræder han i bøgerne Halo: The Fall of Reach, Halo: The Flood, Halo: First Strike og Halo: Uprising, såvel som gæsteoptræder i andre af medierne i Halo-franchisen.

Spartan II-programmet
Master Chief er del af Spartan II-programmet. UNSC (United Nations Space Commando eller De Forenede Nationers Rukommando), som er et militært styre, der regerer over hele menneskenheden, har udviklet programmet med de formål at skabe supersoldater, der var forbedret mekanisk og biologisk. Disse soldater var oprindeligt trænet til at stoppe oprørere på menneskebesatte koloniplaneter. Master Chief blev udvalgt af militæret som 6-årig og bortført fra sin familie, udskiftet i al hemmelighed med en flash clone (dansk: "lynklon") men Spartanernes opgave blev en helt anden, da The Covenant invaderede menneskenes kolonier.

Krigen
En forsamling af rumvæsener kaldet "The Covenant" (dansk: Pagten) begynder at blive meget interesserede i de menneskebeboede planeter. "The Covenant" viser deres interesse på en fjendtlig måde. Mange spartanere falder i kigen mellem The Covenant og menneskene, men iblandt de levende spartanere er stadig Master Chief. Krigen mellem The Convenant og menneskene raser stadig og ingen ved hvordan den vil slutte.

Bøger
Master Chief optræder i fire bøger; Halo: The Fall of Reach, Halo: The Flood, Halo: First Strike og Halo: Uprising.
The Fall of Reach og First Strike er skrevet af Eric Nylund, imens The Flood er skrevet af William C. Dietz og Uprising af Brian Michael Bendis.

Referencer

Eksterne henvisninger 

Spilfigurer
Halo
Gynækologi

Gynækologi er en lægevidenskab, der beskæftiger sig med kvindesygdomme relateret til kvindens kønsorganer.

Eksempler 
 Endometriose

Se også 
 Obstetrik
 Urologi
 Venerologi
 Andrologi

Eksterne henvisninger
Signe Lindkvist

Signe Lindkvist (født 30. april 1974) er tv-vært og autodidakt dansk skuespiller fra Espergærde ved Helsingør

Lindkvist har blandt andet medvirket i børne-tv-programmerne og har desuden lavet ungdomsprogrammet Puls på TV 2 i 1990'erne. Hun har spillet sammen med Anders Lund Madsen op til flere gange og har medvirket i adskillige shows på forskellige muséer, blandt andet Statens Museum for Kunst på Kulturnatten, hvor hun stod for et billedlotteri. Lindkvist var vært ved MGP 2006 sammen med bjørnen Bruno, som hun også optrådte sammen med i julestuen før og efter Danmarks Radios julekalender i 2005.

Desuden var hun vært for MGP 2006, Danmarks Indsamling 2007 sammen med Reimer Bo Christensen, og Høvdingebold.

Lindkvist var kanalredaktør på DR Ramasjang fra 2009 til 2011. Fra 2011 til 2013 var hun redaktør på TV2 Zulu.

Hun deltog i sæson 15  af Vild med dans i 2018, hvor hun dansede med Thomas Evers Poulsen.

Hun var en af de 4 dommere i Danmark har talent I 2019

Filmografi 
Hvaffor 1 hånd (1992-1994)
Container Conrad (1994)
Børne1eren (2001)
Rutsj (2003)
Skrål (2003)
Oppe i hovedet
Pling bing (2003-2004)
Fandango (2003-2004)
Den 8. himmel (2005)

Referencer

Eksterne henvisninger 
 
 

Tv-værter fra Danmark
Personer fra Værløse
Ansatte ved TV 2
Ansatte i DR
Personer i Kraks Blå Bog
Talent Danmark
Mary

Mary kan henvise til flere artikler:

 Kronprinsesse Mary – HKH Kronprinsesse Mary Elisabeth af Danmark
 Mary (pigenavn)
 Mary Amelia Ingalls – person fra Det Lille Hus På Prærien
 Mary (elefant) – cirkuselefant som blev hængt
Blind Faith (album)

Blind Faith er det eneste album udgivet af den britiske rock-gruppe Blind Faith. Albummet blev udgivet i august 1969, og gruppen gik i opløsning kort efter.

Blind Faith indeholder en banebrydende blanding af blues og rock'n'roll, og det fik stor indflydelse på udviklingen af heavy metal. Hovedparten af materialet er skrevet af Steve Winwood, med et enkelt nummer hver af Eric Clapton og Ginger Baker, og en cover-version af Buddy Holly-sangen "Well...All Right". Albummet toppede hitlisterne i både USA og Storbritannien i 1969.

I 2001 blev der udgivet en udvidet "deluxe edition", som indeholder hidtil ikke udgivne numre og et par jam-sessions.

Cover 
Pladen (og gruppen) fik sit navn efter det billede fotografen Bob Seidemann skabte til pladens cover. Seideman var en af Claptons venner, kendt for fotografier af bl.a. Janis Joplin og Grateful Dead. 

Pladens cover viser en topløs ung pige som holder et sølvfarvet fly eller rumskib. Ifølge Seideman symboliserer billedet menneskets kreativitet og disses udtryk i teknologi båret frem af uskylden. Billedet var imidlertid for stærk kost for det amerikanske pladeselskab, så i USA blev albummet udgivet med et alternativt cover med et billede af gruppen.

Coveret er et tidligt (måske det første) eksempel på et cover uden tekst og uden gruppens navn. Dette var ifølge Seidemann Claptons ide. Gruppens navn var i stedet trykt på et plastfolie omkring coveret.

Ifølge Seidemann er pigen på coveret 11 år gammel og er den yngre søster til en pige Seidemann i første omgang havde udset sig til coveret efter af have set hende i Londons undergrundsbane.

Numre 
 "Had to Cry Today" (Winwood) – 8:48
 "Can't Find My Way Home" (Winwood) – 3:16
 "Well...All Right" (Jerry Allison, Buddy Holly, Joe Mauldin, Norman Petty) – 4:27
 "Presence of the Lord" (Eric Clapton) – 4:50
 "Sea of Joy" (Winwood) – 5:22
 "Do What You Like" (Ginger Baker) – 15:18

Eksterne henvisninger 
 Seidemanns noget storladne forklaring til coveret

Album fra 1969
Eric Clapton-album
Cirkus Ildebrand

Cirkus Ildebrand er en dansk familiefilm fra 1995, instrueret af Claus Bjerre og skrevet af Hans Henrik Koltze.

Titelmelodien er komponeret og indspillet af popgruppen Rocazino der kortvarigt samledes for at udføre dette arbejde.

Handling 

Den 11-årige pige Saras store drøm er at optræde som klovn i et cirkus. Med to af sine venner, Morten og Maria, vil hun realisere dette ønske hvilket de gør på en forladt grund, som har tilhørt det lokale brandvæsen. I den derpå befindende bygning bor stadigvæk den uhyggelige og excentriske kvinde Mirabella, som dog er venlig overfor børnene og støtter deres planer om at lave deres eget cirkus på grunden. Et problem opstår dog, da byens boligspekulanter vil købe og rydde grunden for at bygge et nyt kontorhus på den. Mirabella har heldigvis et brev fra kongen, som har givet hende retten til grunden. Boligspekulanterne giver dog ikke så let op, og forsøger at smide børnene og Mirabella ud og stjæle grunden. Byens byggemyndighed, som har hørt rygter om børnenes og Mirabellas planer, vil ligeledes have fat i bygningen. Da børnene i mellemtiden har lavet deres cirkus på terrænet, forsøger de sammen med Mirabella at gøre hvad de kan. Til sidst lykkedes det at få anholdt boligspekulanterne og realiseret cirkusset.

Medvirkende 
 Anne Marie Helger − Mirabella
 Timm Vladimir − Frank
 Gordon Kennedy − Stoffer
 Martin Brygmann − Arne
 Helle Fagralid − Helle
 Troels Kløvedal − Charles
 Maria Lundberg Baré − Maria
 Sara Mosegaard Mihn − Sara
 Morten Gundel − Morten
 Michelle Bjørn-Andersen − Adas stemme
 Robert Hansen − Robert
 Wencke Barfoed − Mor
 Annevig Schelde Ebbe − Datter
 Per Linderoth − Politibetjent
 Jacob Rasmussen − Jacob

Kilder

Eksterne henvisninger 
 

Danske film fra 1995
Familiefilm fra Danmark
Film instrueret af Claus Bjerre
Dansksprogede film
Carmen & Babyface

Carmen & Babyface er en dansk film fra 1995, skrevet og instrueret af Jon Bang Carlsen.

Medvirkende 
 Sofie Gråbøl
 Ulla Henningsen
 Charlotte Sieling
 Waage Sandø
 Joen Bille
 Leif Sylvester Petersen
 Ove Sprogøe
 Morten Suurballe
 Hans Henrik Voetmann
 Jens Jørn Spottag
 Aksel Erhardsen
 Kai Løvring
 Rasmus Seebach

Ekstern henvisning 
 

Danske film fra 1995
Film instrueret af Jon Bang Carlsen
Gudstjeneste

Gudstjenesten eller højmesse er i  Kristendommen en kirkelig handling, hvor Gud tilbedes. Gudstjenester finder sted om søndagen og på andre helligdage, men kan også afholdes på andre tidspunkter. 

Gudstjeneste fejres på forskellig vis i den kristne. Den romersk-katolske kirke, De ortodokse kirker, den lutherske kirke (hvortil Folkekirken hører), den Anglikanske kirke osv. har hver deres gudstjenesteritualer og traditioner men med fællestræk som bibellæsninger, Fader vor, Den aronitiske velsignelse, salmer, bøn, nadver og prædiken.

Se også 
Messe

Ekstern henvisning 

Folkekirkens gudstjenesteordning/liturgier 
Lyt til en gudstjeneste (tværkirkeligt bibliotek)  
God beskrivelse af gudstjenesteformen i de danske frikriker (PDF)

Liturgi
Let's get lost

Let's get lost er en dansk film fra 1997, skrevet og instrueret af Jonas Elmer. Filmen er produceret af Per Holst Film og er optaget i sort-hvid. Filmen fik Bodilprisen for bedste danske film, og Sidse Babett Knudsen fik Bodilprisen for bedste kvindelige hovedrolle.

Medvirkende

Eksterne henvisninger
 

Dramafilm fra Danmark
Danske film fra 1997
Dansksprogede film
Film i sort-hvid
Film instrueret af Jonas Elmer
Bodilprisen for bedste danske film
Robertprisen for årets danske spillefilm
Robertprisen for årets musik
Albert (film fra 1998)

Albert er en dansk film fra 1998 instrueret af Jørn Faurschou. Manuskriptet er af Anders Thomas Jensen og Ole Fick efter en børnebog af Ole Lund Kirkegaard fra 1968.

Medvirkende 
 Morten Gundel − Albert
 Sebastian Jessen − Egon
 Lars Brygmann − Alberts far
 Vibeke Ankjær Axværd − Alberts mor
 Jesper Asholt − Egons far
 Puk Scharbau − Egons mor
 Jesper Christensen − Skomager
 Lars Knutzon − Chauffør
 Ole Ernst − Købmand
 Peter Aude − Rapollo
 Allan Olsen − Tubbe
 Thomas Bo Larsen − Gnalle
 Michael Moritzen − Leopold
 Stephania Potalivo − Sabrina
 Kirsten Olesen − Sabrinas bedstemor
 Jannie Faurschou − Udråber
 Kjeld Nørgaard − Grisehandler
 Steen Stig Lommer − Diamanttyv
 Erik Holmey − Vagt
 Bent Warburg − Oversavet dame

Noter

Eksterne Henvisninger 
 

Børne- og ungdomsfilm fra Danmark
Film baseret på værker af Ole Lund Kirkegaard
Danske film fra 1998